Kapistahan nin Torotot sa Syudad nin Davao

An Kapistahan nin Torotot sa Syudad nin Davao o Davao City Torotot Festival sarong kapistahan na sineselebrar sa Siyudad nin Davao lambang bisperas nin Bagong Taon na  kalabot an nagpapatanog na mga party horns, o an mas midbid sa mga Filipino bilang mga torotot.  Inot ining ginibo sa panahon kan 2014 Bagong Taon na selebrasyon kan siyudad sa Parke nin Katalingkasan sa kalabaan kan Roxas Avenue poon 1 pm kan Disyembre 31, 2013 hanggan 1 sa Enero 1, 2014. An enot na selebrasyon kan taonan na kapistahan saro man na pagprobar kan siudad na daogon an pankinaban na rekord kan Hapon para sa kadaklan na tawo na halawig na nagpapatanog nin torotot.

Inasahan an mga nag-organisar nin Lokal na Gobyerno kan Davao asin Smart Communications nin pigtatantyang bilang nin 10,000 na mga nag-aatender tanganing magtiripon para sa kapistahan alagad an mga opisyal na rekord nagtaas nin total na bilang na 7,568 katawo. An Syudad nin Davao an nagdaog kan pankinaban na rekord nin 6,900 na katawo na tiggibo sa Hapon.
Infobox holiday (other)
An Torot Festival organisado kaoyon kan pagpaputok asin pagprohibir kan siudad.

Pinaghalean

Paputok asin pyrotechnic na ipinagbabawal 
An Davao City Council, sa pamomoon kaidto-ni Mayor Rodrigo Duterte, nagpasa nin Ordinance 060-02, mas midbid sa apod na firecracker ban, kan Oktubre 15, 2002. An ordinansa pinagpapangalad an pagigibo, pagbebenta, pagdistribuir, pagsasadiri, o paggamit nin mga paputok o pyrotechnic na mga gamit sa siyudad.

May mga penalidad para sa dae nagsusunod kan ordinansa siring sa minasunod: P1,000 o 20-abot 30-aldaw na pagkapreso huli sa enot na pagkakasala, P3,000 o saro o tolong taon na pagkapreso sa ikaduwang pagkakasala o pareho, asin  P5,000 o tolo hanggang anom na pagkapreso sa ikatolo sagkod sunod na pagkakasala. An mga pag - establisar nin negosyo maagi man nin permiso sa negosyo sa saindang ikatolong kasalan.

Sa 12 taon nin pag-implementar kan ordinansa, an Syudad nin Davao nagtala na nin limang deretsong taon na mayong biktima nin paputok, magpoon sa bisperas kan Bagong Taon nin 2010.

Mga toltolan